

**Конкурстан тыс рәсімдер арқылы 2013 - 2015 жылдарға арналған бағдарламалық-нысаналы қаржыландыру туралы**

Қазақстан Республикасы Үкіметінің 2013 жылғы 15 сәуірдегі № 353 қаулысы

      «Ғылым туралы» 2011 жылғы 18 ақпандағы Қазақстан Республикасы Заңының 27-бабына сәйкес Қазақстан Республикасының Үкіметі **ҚАУЛЫ ЕТЕДІ**:

      1. Осы қаулыға қосымшаға сәйкес конкурстан тыс рәсімдерді республикалық бюджеттен 2013 – 2015 жылдарға арналған бағдарламалық-нысаналы қаржыландыру ғылыми-техникалық бағдарламалар бойынша жүзеге асырылады деп белгіленсін.

      2. Қазақстан Республикасы Білім және ғылым министрлігі осы қаулыдан туындайтын шараларды қабылдасын.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                     С. Ахметов*

Қазақстан Республикасы

Үкіметінің

2013 жылғы 15 сәуірдегі

№ 353 қаулысына

қосымша

 **Бағдарламалық-нысаналы қаржыландырылуы конкурстан тыс рәсімдер**
**арқылы республикалық бюджеттен жүзеге асырылатын**
**ғылыми-техникалық бағдарламалар**

      Ескерту. Қосымшаға өзгерістер енгізілді - ҚР Үкіметінің 03.10.2013 № 1047 (алғашқы ресми жарияланған күнінен бастап қолданысқа енгізіледі); 04.11.2013 N 1161 қаулыларымен.

      Қазақстан Республикасы Білім және ғылым министрлігі:

      1) Қазақстан Республикасының көмір-химия саласын дамытуды ғылыми-технологиялық қамтамасыз ету;

      2) жоғары тұтқыр мұнайды, табиғи битумдарды және жанғыш тақтатастарды өндіру, тасымалдау және кешенді өңдеу технологияларын әзірлеу;

      3) топырақты биологиялық азотпен байытуға және бұршақ тұқымдастарының өнімділігін арттыруға арналған «Ризовит-АКС» сериясының биопрепараттарын өндіру технологияларын әзірлеу және ұйымдастыру;

      4) «Астана – жаңа қала» АЭА» индустриялық паркінің аумағында жеке меншік жарық диодтары мен жарық диодты шамшырақтарды ғылыми-технологиялық қамтамасыз ету және олардың өндірісін құру;

      5) роботтық техникалық жүйелер үшін 3 өлшемді машиналық шолудың зияткерлік жүйесін әзірлеу;

      6) азық-түлік бағдарламасын іске асыру үшін агробиологиялық алуан түрлілік гендік қорын байыту мен сақтап қалудың көзі ретінде Қазақстанның дақылды өсімдіктерінің жабайы туыстарының ботаникалық алуан түрлілігі;

      7) қатерлі сүт безі ісігі кезінде геномының алдын алу және болжау үшін оның құрылымдық-функционалдық ерекшелігі;

      8) 2013 – 2015 жылдарға арналған халықаралық ғылыми-техникалық бағдарламалар мен жобалар;

      9) мұнай-газ саласында пайдаланылатын флотореагенттерді техникалық күкірттен, жаңа катализаторлардан және химиялық реагенттерден алу технологияларын әзірлеу және оларды өндіріске енгізу;

      10) ЭКСПО - 2017 шеңберінде 2013 - 2017 жылдарға арналған Қазақстан Республикасының таза энергия көздерін әзірлеу;

      11) Қазақстан Республикасының аумағында жалпы сейсмикалық аймаққа бөлудің 2013 - 2015 жылдарға арналған картасын әзірлеу;

      12) эпидемиялық өзекті өңірлерде жабайы фаунаны қауіпті патогендердің болуына мониторингілеу және зерделеу және Қазақстан Республикасының биологиялық қауіпсіздігін қамтамасыз ету үшін 2013 - 2015 жылдарға арналған кешенді профилактикалық іс-шараларды әзірлеу;

      13) 2013 - 2015 жылдарға арналған қазақ жазуын жаңа ұлттық әліпбиге көшірудің ғылыми негіздерін кешенді зерттеу.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК